अन्नकूट में श्रद्धालुओं ने पाई प्रसादी
वेद ऋचाओं के साथ देवयज्ञ
भरतपुर. गौरीशंकर कालोनी में अन्नकूट की प्रसादी ग्रहण करते श्रद्धालु।
बयाना. आर्य समाज के कार्यक्रम में यज्ञ करते श्रद्धालु।
बयाना | आर्यसमाज की ओर से चल रही वेदकथा देवयज्ञ सप्ताह के तहत रविवार को सुबह आर्य समाज मंदिर परिसर में यज्ञ किया गया। डा जितेन्द्र आर्य हेमलता शास्त्री के सानिध्य में श्रद्धालुओं ने वेद ऋचाओं के साथ यज्ञ में आहुतियां दी। इस मौके डा आर्य ने कहा कि ईश्वर सर्वव्यापी है तथा ईश्वर को मानने वाले को कभी किसी प्रकार का संताप नहीं हो सकता। उन्होंने वेदों में यज्ञ की महिमा पर प्रकाश डालते हुए कहा कि यज्ञ से जहां पर्यावरण शुद्ध होता है, वहीं व्यक्ति को आध्यात्मिक मानसिक शांति मिलती है। इसके अलावा यज्ञ से वातावरण में व्याप्त नकारात्मक ऊर्जा समाप्त होती है। उन्होंने लोगों से यज्ञ को दैनिक दिनचर्या में शामिल कर अपनी पुरातन भारतीय संस्कृति को अपनाने पर जोर दिया। इस मौके पर गोविंद शास्त्री, दयानंद आर्य, मानसिंह आर्य, प्रदीप आर्य, यशिका आर्य आदि मौजूद थे।
भास्कर संवाददाता | भरतपुर
सांईसेवा ट्रस्ट की ओर से न्यू पुष्प वाटिका कालोनी स्थित शिव सांई धाम मन्दिर पर रविवार को अन्नकूट महोत्सव का आयोजन किया गया। इस मौके पर सुबह दूध दही घी शहद इत्र इत्यादि सांई बाबा का महाअभिषेक किया गया। उसके बाद बाबा की श्रंगार आरती की गई तथा बाबा का फूल बंगला झांकी सजाई गई तथा अन्नकूट प्रसादी का भोग लगाया गया। बाद में प्रसादी वितरण हुआ। प्रवक्ता दीपक वर्मा के अनुसार इस अवसर पर एडिशन एसपी भरतलाल मीणा, सीओ सिटी जीव प्रकाश जोशी तथा यातायात पुलिस निरीक्षक पिन्टू कुमार का चुनरी पहना कर अभिनंदन किया गया। कार्यक्रम में प्रतापसिंह भोंट, प्रेम चन्द गोयल, अध्यक्ष विवेक गोयल, जय गोयल, उदयभान सैनी, राजकुमार सिंह, विनोद मल्होत्रा, आरसी तोमर, रवि कुमार , रविन्द्र मिश्रा, जीवन लाल शर्मा, राजेन्द्र गुप्ता, मनु मुदगल, नरेन्द्र, योगेन्द्र, संजीव आदि मौजूद थे।
भुसावर| हिण्डौनमार्ग स्थित शीतला माता मन्दिर पर शीतला माता भक्त मंडल की ओर से अन्नकूट प्रसादी का आयोजन किया गया। इस मौके पर छप्पन भोग एवं फूल बंगला झांकी सजाई गई। बाद में अन्नकूट प्रसादी का वितरण किया गया।
नदबई| दाऊजीसेवा समिति के सदस्यों द्वारा दाऊजी मंदिर में अन्नकूट महोत्सव आयोजित किया गया। इस अवसर पर सुबह पूजा अर्चना के साथ हवन किया गया। इसके बाद अन्नकूट का आयोजन किया गया।
awa_Deva hin_Deva bho_Deva awa_Deva hin_Deva npi_Deva hin_Deva awa_Deva hin_Deva